ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Μαΐου 1997 για την αγορά από την Κοινότητα αντιγόνων αφθώδους πυρετού και για την παρασκευή, παραγωγή, συσκευασία και διανομή εμβολίων κατά του αφθώδους πυρετού (Κείμενο που παρουσιάζει ενδιαφέρον για τον ΕΟΧ) (97/348/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 14,

την απόφαση 91/666/ΕΟΚ του Συμβουλίου, της 11ης Δεκεμβρίου 1991, για τη δημιουργία κοινοτικών αποθεμάτων εμβολίων κατά του αφθώδους πυρετού (3), και ιδίως τα άρθρα 5 και 7,

Εκτιμώντας:

ότι, σύμφωνα με την απόφαση 91/666/ΕΟΚ, η αγορά αντιγόνων εντάσσεται στη δράση της Κοινότητας που έχει ως στόχο να δημιουργήσει κοινοτικά αποθέματα εμβολίων κατά του αφθώδους πυρετού 7

ότι με την απόφαση 93/590/ΕΟΚ της Επιτροπής, της 5ης Νοεμβρίου 1993, για την αγορά από την Κοινότητα αντιγόνων αφθώδους πυρετού στα πλαίσια της κοινοτικής δράσης που αφορά αποθέματα αντιαφθώδους εμβολίου (4), όπως τροποποιήθηκε τελευταία από την απόφαση 95/471/ΕΚ (5), πραγματοποιήθηκαν ρυθμίσεις για την αγορά αντιγόνων αφθώδους πυρετού 7

ότι οι ρυθμίσεις που έγιναν το 1993 αφορούσαν αντιγόνα των στελεχών Α5, Α22 και Ο1 του ιού 7

ότι, λόγω της κατάστασης της ασθένειας, απαιτούνται πρόσθετα αντιγόνα 7

ότι η Επιτροπή, στις 16 Νοεμβρίου 1996, προκήρυξε διαγωνισμό για την προμήθεια συγκεντρωμένων απενεργοποιημένων αντιγόνων ιού αφθώδους πυρετού και για το σχηματισμό, την παραγωγή, την εμφιάλωση και τη διανομή αντιαφθωδών εμβολίων (6) 7

ότι η προκήρυξη αφορά την προμήθεια 2 εκατομμυρίων δόσεων αντιγόνων τύπου Α22 Iraq, 5 εκατομμυρίων δόσεων τύπου C1 (ευρωπαϊκής προέλευσης) και 5 εκατομμυρίων δόσεων τύπου ASIA 1 και την παρασκευή, την παραγωγή, τη συσκευασία (εμφιάλωση) και τη διανομή εμβολίων που παράγονται από τα ανωτέρω αντιγόνα, καθώς και προκήρυξη για την παρασκευή, την παραγωγή, τη συσκευασία (εμφιάλωση) και τη διανομή εμβολίων παραχθέντων από αντιγόνα που βρίσκονται ήδη αποθηκευμένα στις τράπεζες που ορίστηκαν με την απόφαση 93/590/ΕΚ 7

ότι, ανταποκρινόμενοι στην προκήρυξη, τρεις παρασκευαστές αντιγόνων ιού αφθώδους πυρετού υπέβαλαν προς την Επιτροπή αίτηση συμμετοχής 7

ότι η Επιτροπή εξέτασε τις υποβληθείσες προσφορές, λαμβάνοντας υπόψη τους ακόλουθους παράγοντες:

- τις τεχνικές απαιτήσεις του παραρτήματος ΙΙ της απόφασης 91/666/ΕΟΚ και άλλα κριτήρια που αναφέρονται στο άρθρο 5 της απόφασης αυτής,

- ότι ορισμένοι προμηθευτές δεν είναι σε θέση να προσφέρουν τον πλήρη αριθμό δόσεων ορισμένων αντιγόνων,

- την αναγκαιότητα εφαρμογής, εκ μέρους του παρασκευαστή, προγράμματος ποιοτικού ελέγχου και ποιοτικής εξασφάλισης,

- τη χρονική ισχύ των εμβολίων 7

ότι η Επιτροπή επέλεξε την εταιρεία Rhτne Mιrieux για την προμήθεια 2 εκατομμυρίων δόσεων αντιγόνων τύπου Α22 Iraq, 5 εκατομμυρίων δόσεων τύπου C1 και 5 εκατομμυρίων δόσεων τύπου ASIA 1 και για να αναλάβει, κατόπιν παραγγελίας της Επιτροπής, την παρασκευή, την παραγωγή, τη συσκευασία (εμφιάλωση) και τη διανομή αντιαφθωδών εμβολίων που θα παρασκευαστούν με βάση τις ανωτέρω ποσότητες αντιγόνων και με βάση αντιγόνα που βρίσκονται ήδη αποθηκευμένα σε υφιστάμενες τράπεζες 7

ότι πρέπει να γίνει οικονομική πρόβλεψη που δίνει τη δυνατότητα στην Επιτροπή να αγοράσει αντιγόνα από τη Rhτne Mιrieux και να προβεί σε ρυθμίσεις με την εταιρεία για την παρασκευή, την παραγωγή, τη συσκευασία (εμφιάλωση) και τη διανομή των αντιαφθωδών εμβολίων 7

ότι, σύμφωνα με τις διατάξεις του άρθρου 7 της απόφασης 91/666/ΕΟΚ, απαιτείται να καθοριστούν οι κανόνες κατανομής των αποθεμάτων αντιγόνων μεταξύ των τραπεζών αντιγόνου, που αναφέρονται στο άρθρο 1 της παρούσας απόφασης 7

ότι είναι σκόπιμο τα αγοραζόμενα στελέχη να φυλάσσονται σε διαφορετικές τράπεζες 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η Κοινότητα θα προβεί στην αγορά των ακολούθων στελεχών αντιγόνων ιού του αφθώδους πυρετού:

- τύπου Α22 Iraq: 2 000 000 δόσεις,

- τύπου C1: 5 000 000 δόσεις,

- τύπου ASIA 1: 5 000 000 δόσεις,

με ανώτατο κόστος 2,4 εκατομμύρια Ecu.

2. Τα αντιγόνα που αναφέρονται στην παράγραφο 1 θα τα προμηθεύσει η εταιρεία Rhτne Mιrieux.

3. Η Κοινότητα θα προβεί σε ρυθμίσεις για την παρασκευή, την παραγωγή, τη συσκευασία (εμφιάλωση) και τη διανομή αντιαφθωδών εμβολίων που θα παρασκευαστούν με βάση τα αναφερόμενα στην παράγραφο 2 αντιγόνα, ανωτάτου κατ' αρχήν κόστους 1,5 εκατομμυρίου Ecu.

4. Η ενέργεια της παραγράφου 3 οργανώνεται από την Επιτροπή.

Άρθρο 2

1. Η Κοινότητα θα προβεί σε ρυθμίσεις για την παρασκευή, την παραγωγή, τη συσκευασία (εμφιάλωση) και τη διανομή αντιαφθωδών εμβολίων που θα παρασκευαστούν με βάση τα αντιγόνα που διατηρούνται σε υφιστάμενες τράπεζες αντιγόνων, ανωτάτου κατ' αρχήν κόστους 1,5 εκατομμυρίου Ecu.

2. Η ενέργεια της παραγράφου 1 οργανώνεται από την Επιτροπή.

Άρθρο 3

Τα μέτρα που αναφέρονται στο άρθρο 1 παράγραφος 3 και στο άρθρο 2 παράγραφος 1 πραγματοποιούνται από την Επιτροπή σε συνεργασία με την εταιρεία Rhτne Mιrieux.

Άρθρο 4

1. Για την επίτευξη των στόχων των άρθρων 1, 2 και 3, η Επιτροπή θα συνάψει συμβάσεις, εξ ονόματος της Ευρωπαϊκής Κοινότητας, με την εταιρεία Rhτne Mιrieux.

2. Εξουσιοδοτείται ο Γενικός Διευθυντής της Γενικής Διεύθυνσης Γεωργίας να υπογράψει τις συμβάσεις εξ ονόματος της Επιτροπής των Ευρωπαϊκών Κοινοτήτων.

3. Οι πληρωμές προς την εταιρεία Rhτne Mιrieux θα πραγματοποιηθούν σύμφωνα με τους όρους των συμβάσεων που προβλέπονται στην παράγραφο 1.

Άρθρο 5

Τα αντιγόνα που αναφέρονται στο άρθρο 1 παράγραφος 1 κατανέμονται μεταξύ των υφισταμένων τραπεζών αντιγόνων ως ακολούθως:

α) τράπεζα της Λυών: 2 000 000 δόσεις αντιγόνων τύπου Α22 Iraq 7

β) τράπεζα της Brescia: 2 500 000 δόσεις αντιγόνων τύπου C1 και τύπου ASIA 1 7

γ) τράπεζα του Pirbright: 2 500 000 δόσεις αντιγόνων τύπου C1 και τύπου ASIA 1.

Άρθρο 6

Η παρούσα απόφαση απευθύνεται στα κράτη μέλη.

Βρυξέλλες, 23 Μαΐου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 168 της 2. 7. 1994, σ. 31.

(3) ΕΕ αριθ. L 368 της 31. 12. 1991, σ. 21.

(4) ΕΕ αριθ. L 280 της 13. 11. 1993, σ. 33.

(5) ΕΕ αριθ. L 269 της 11. 11. 1995, σ. 29.

(6) ΕΕ αριθ. C 346 της 16. 11. 1996, σ. 27.